शीर्षक: निलंबन के बाद बोले कीर्ति आज़ाद, 'अब बताता हूं'\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
उन्होंने कहा, "बड़ी ख़ुशी की बात है कि भ्रष्टाचार के ख़िलाफ़ लड़ने वाले को भारतीय जनता पार्टी ने निलंबित किया है."

इससे पहले, भाजपा प्रवक्ता शाहनवाज हुसैन ने कीर्ति आज़ाद के निलंबन की पुष्टि करते हुए बीबीसी को बताया कि डीडीसीए विवाद में कीर्ति आज़ाद ने जेटली के ख़िलाफ़ जिन शब्दों का इस्तेमाल किया, वो दुर्भाग्यपूर्ण है.

लेकिन कीर्ति आज़ाद ने कहा कि उन्होंने किसी का नाम नहीं लिया है, बल्कि वो तो डीडीसीए में भ्रष्टाचार के मुद्दे को बरसों से उठा रहे हैं.

उन्होंने कहा, "मैंने तो इतना कहा कि उनके रहते हुए भी (नियमों का) उल्लंघन हुआ, और इतना ज़्यादा हुआ."

समाप्त

जब कीर्ति आज़ाद से निलंबन के बाद अगले कदम के बारे में पूछा गया तो उन्होंने कहा, "अब मैं बताता हूं सबको. देखिए आगे आगे क्या होता है."

कीर्ति आज़ाद ने पिछले दिनों एक प्रेस कांफ्रेस कर कहा कि बतौर दिल्ली क्रिकेट संघ (डीडीसीए) अध्यक्ष जेटली के कार्यकाल में फर्जी कंपनियों को भुगतान किया गया था.

शाहनवाज़ ने कहा कि कीर्ति आज़ाद की बातों और ट्वीट से कांग्रेस और आम आदमी पार्टी को भाजपा पर हमला करने का मौक़ा मिला.

आम आदमी पार्टी ने भी वित्त मंत्री जेटली पर डीडीसीए में भ्रष्टाचार के गंभीर आरोप लगाए हैं.

लेकिन प्रधानमंत्री नरेंद्र मोदी ने अरुण जेटली का बचाव करते हुए कहा कि वो इस मामले में बेदाग निकलेंगे.

दिल्ली के मुख्यमंत्री अरविंद केजरीवाल इस मामले में कीर्ति आज़ाद के साथ खड़े दिख रहे हैं.

उन्होंने ट्वीट किया, "कीर्ति आज़ाद का क़सूर था कि उन्होंने भ्रष्टाचार के ख़िलाफ़ आवाज़ उठाई. आज भाजपा पूरी तरह एक्सपोज़ हो गई. भाजपा पूरी तरह भ्रष्टाचार में डूबी."

इससे पहले भाजपा सांसद शत्रुघ्न सिन्हा ने टवीट कर कीर्ति आज़ाद को 'हीरो' बताया और कहा कि उनके ख़िलाफ किसी भी तरह की कार्रवाई का उल्टा ही असर होगा.

वहीं इस मुद्दे पर विपक्ष भी जेटली का इस्तीफ़ा मांग रहा है.

(बीबीसी हिंदी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)